pythainlp/thailaw-v1.0 huggingface dataset:
ที่ นร 1003/ว 1                                                                    

สํานักงาน ก.พ. 

ถนนพิษณุโลก กทม. 10300

26 มกราคม 2555

 

เรื่อง     ระบบข้าราชการผู้มีผลสัมฤทธิ์สูง

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่่ นร 1003/ว 42 ลงวันที่ 30 กันยายน 2553

สิ่งที่ส่งมาด้วย    แนวปฏิบัติกรณีข้าราชการผู้มีผลสัมฤทธิ์สูงโอนไปสังกัดส่วนราชการอื่น


อื่นๆ -           ตามหนังสือที่อ้างถึง แจ้งมติ ก.พ. กําหนดให้นําระบบข้าราชการผู้มีผลสัมฤทธิ์สูงที่ได้ปรับปรุงใหม่มาใช้สําหรับข้าราชการพลเรือนสามัญเพื่อให้ข้าราชการกลุ่มดังกล่าวได้รับการพัฒนาอย่างเต็มศักยภาพ อันจะส่งผลให้สามารถเติบโตเป็นข้าราชการระดับสูงได้อย่างมีคุณภาพในเวลาที่เหมาะสม ความแจ้งแล้ว นั้น

          บัดนี้ ก.พ. พิจารณาเห็นว่า เพื่อให้ระบบข้าราชการผู้มีผลสัมฤทธิ์สูงมีความเหมาะสมและสอดคล้องกับทิศทางการเตรียมกําลังคนคุณภาพในภาคราชการในระยะต่อไป ก.พ. จึงมีมติให้ทุกส่วนราชการจัดให้มีการบริหารกําลังคนคุณภาพภายใต้ระบบข้าราชการผู้มีผลสัมฤทธิ์สูง โดยให้ยกเลิกแนวทางปฏิบัติเกี่ยวกับการออกจากระบบข้าราชการผู้มีผลสัมฤทธิ์สูงกรณีโอนไปส่วนราชการอื่นในสิ่งที่ส่งมาด้วยของหนังสือที่อ้างถึง ข้อ 5.4 และกําหนดแนวปฏิบัติกรณีข้าราชการผู้มีผลสัมฤทธิ์สูงโอนไปสังกัดส่วนราชการอื่น ตามสิ่งที่ส่งมาด้วยแนบท้ายนี้

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - ศูนย์นักบริหารระดับสูง

โทร. 0 2547 1709, 0 2547 1704, 0 2547 1731

โทรสาร 0 2547 1736
ที่ นร 1004/ว 2                                                             

สํานักงาน ก.พ.

ถนนติวานนท์ จังหวัดนนทบุรี 11000

12 กุมภาพันธ์ 2556

 

เรื่อง     การปรับปรุงวุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการในปีงบประมาณพ.ศ. 2555 – พ.ศ. 2556

เรียน    (กระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1004/ว 27 ลงวันที่ 27 กันยายน 2554

สิ่งที่ส่งมาด้วย    1. รายชื่อวุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการในปีงบประมาณ พ.ศ. 2555 – พ.ศ. 2556

            2. คําอธิบายรายละเอียดวุฒิที่ ก.พ. กําหนด


อื่นๆ -           ตามหนังสือที่อ้างถึง แจ้งมติ ก.พ. กําหนดให้ส่วนราชการอาจคัดเลือกบรรจุบุคคลเข้ารับราชการในปีงบประมาณ พ.ศ. 2555 – พ.ศ. 2556 มาเพื่อทราบและถือปฏิบัติ ความแจ้งแล้ว นั้น

          บัดนี้ ก.พ. มีมติกําหนดให้ปรับปรุงรายชื่อวุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการตามหนังสือที่อ้างถึง จากวุฒิที่ระบุสาขาวิชาต่าง ๆ ให้กําหนดเป็นสาขาวิชาใดสาขาวิชาหนึ่ง โดยกําหนดทางเหมือนเดิม ตามสิ่งที่ส่งมาด้วย 1 ทั้งนี้ หากส่วนราชการใดได้ดําเนินการคัดเลือกเพื่อบรรจุบุคคลเข้ารับราชการโดยใช้วุฒิที่ ก.พ. กําหนด ตามหนังสือที่อ้างถึง ก่อนวันที่ ก.พ. มีมติให้ปรับปรุงรายชื่อคุณวุฒิที่ ก.พ. กําหนดให้คัดเลือก ตามหนังสือฉบับนี้ ให้ดําเนินการตามหลักเกณฑ์ วิธีการ และเงื่อนไขตามหนังสือที่อ้างถึงต่อไปจนกว่าจะแล้วเสร็จ

          อนึ่ง ส่วนราชการที่จะดําเนินการคัดเลือกควรศึกษาและทําความเข้าใจเกี่ยวกับคําอธิบายรายละเอียดวุฒิที่ ก.พ. กําหนด ตามสิ่งที่ส่งมาด้วย 2 เพื่อจะได้ดําเนินการได้อย่างถูกต้องต่อไปจึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - ศูนย์สรรหาและเลือกสรร

โทร. 0 2547 1941, 0 2547 1943 - 4, 0 2547 1946

โทรสาร 0 2547 1954
ที่ นร 1008/ว 2                                                                    

สํานักงาน ก.พ. 

ถนนพิษณุโลก กทม. 10300

2 มีนาคม 2555

 

เรื่อง     หลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.)

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1008/ว 3 ลงวันที่ 23 กุมภาพันธ์ 2554


อื่นๆ -           ตามหนังสือที่อ้างถึง แจ้งมติ ก.พ. กําหนดหลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) โดยกําหนดคุณสมบัติของบุคคลผู้ดํารงตําแหนงนิติกรที่ขอรับการคัดเลือกให้ได้รับ พ.ต.ก. ไว้ประการหนึ่งว่า "ต้องได้รับประกาศนียบัตรการอบรมหลักสูตรการพัฒนานักกฎหมายภาครัฐหรือหลักสูตรอื่นที่เทียบเท่าซึ่ง ก.พ. กําหนดหรือรับรอง" ความแจ้งแล้ว นั้น

          บัดนี้ ก.พ. มีมติรับรองหลักสูตรการพัฒนาและเพิ่มทักษะนิติกร (ด้านการบริหารทรัพยากรบุคคล) ซึ่งจัดโดยสํานักงาน ก.พ. เป็นหลักสูตรเทียบเท่าหลักสูตรการพัฒนานักกฎหมายภาครัฐ ระดับต้น หรือระดับปฏิบัติการ ซึ่งจัดโดยสํานักงานคณะกรรมการกฤษฎีกา เพื่อใช้เป็นคุณสมบัติของบุคคลในการขอรับการคัดเลือกเพื่อรับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) ดังกล่าวได้

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - โครงการปรับระบบค่าตอบแทนฯ

โทร. 0 2547 1416

โทรสาร 0 2547 1362
ที่ นร 1010.3/ว 3                                                           

สํานักงาน ก.พ.

ถนนติวานนท์ จังหวัดนนทบุรี 11000

19 กุมภาพันธ์ 2556

 

เรื่อง     กฎ ก.พ.ค. ออกตามความในพระราชบัญญัติระเบียบข้าราชการพลเรือน พ.ศ. 2551

เรียน    (เวียนกระทรวง กรม จังหวัด)

สิ่งที่ส่งมาด้วย กฎ ก.พ.ค. ว่าด้วยการร้องทุกข์และการพิจารณาวินิจฉัยเรื่องร้องทุกข์ (ฉบับที่ 3) พ.ศ. 2556


อื่นๆ -           ด้วย ก.พ.ค. ได้ออกกฎ ก.พ.ค. ว่าด้วยการร้องทุกข์และการพิจารณาวินิจฉัยเรื่องร้องทุกข์ (ฉบับที่ 3) พ.ศ. 2556 รายละเอียดปรากฏตามสิ่งที่ส่งมาด้วย ทั้งนี้ กฎ ก.พ.ค. ดังกล่าวได้ประกาศในราชกิจจานุเบกษา ฉบับกฤษฎีกา เล่ม 130 ตอนที่่ 9 วันที่ 31 มกราคม 2556 แล้ว

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักพิทักษ์ระบบคุณธรรม

โทร. 0 2547 4971

โทรสาร 0 2547 4972
ที่ นร 1012/ว 4                                                             

สํานักงาน ก.พ. 

ถนนติวานนท์ จังหวัดนนทบุรี 11000

22 กุมภาพันธ์ 2556

 

เรื่อง     กฎ ก.พ. ว่าด้วยการสั่งให้ข้าราชการพลเรือนสามัญออกจากราชการกรณีเจ็บป่วยไม่อาจปฏิบัติหน้าที่ราชการของตนได้โดยสม่ําเสมอ พ.ศ. 2556

เรียน    (เวียนกระทรวง กรม และจังหวัด)

สิ่งที่ส่งมาด้วย    กฎ ก.พ. ว่าด้วยการสั่งให้ข้าราชการพลเรือนสามัญออกจากราชการกรณีเจ็บป่วยไม่อาจปฏิบัติหน้าที่ราชการของตนได้โดยสม่ําเสมอ พ.ศ. 2556


อื่นๆ -           ด้วย ก.พ. ได้ออกกฎ ก.พ. ว่าด้วยการสั่งให้ข้าราชการพลเรือนสามัญออกจากราชการกรณีเจ็บป่วยไม่อาจปฏิบัติหน้าที่ราชการของตนได้โดยสม่ําเสมอ พ.ศ. 2556 และได้ประกาศในราชกิจจานุเบกษา ฉบับกฤษฎีกา เล่ม 130 ตอนที่ 17 ก วันที่ 15 กุมภาพันธ์ 2556 แล้ว รายละเอียดปรากฏตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักวิจัยและพัฒนาระบบงานบุคคล

โทร. 0 2547 1840 0 2547 1873

โทรสาร 0 2547 1868
ด่วนที่สุด

ที่ นร 1008.1/ว 3                                                                

 สํานักงาน ก.พ. 

ถนนพิษณุโลก กทม. 10300

21 มีนาคม 2555

 

เรื่อง     การกําหนดอัตราเงินเดือนสําหรับคุณวุฒิที่ ก.พ. รับรอง

เรียน    (กระทรวง กรม และจังหวัด)

อ้างถึง   1. หนังสือสํานักงาน ก.พ. ด่วนที่สุด ที่ นร 1008.1/ว 31 ลงวันที่ 17 กันยายน 2553

             2. หนังสือสํานักงาน ก.พ. ที่ นร 1008.1/ว 1 ลงวันที่ 11 มกราคม 2554

            3. หนังสือสํานักงาน ก.พ. ด่วนที่สุด ที่ นร 1008.1/ว 9 ลงวันที่ 9 พฤษภาคม 2554

           4. หนังสือสํานักงาน ก.พ. ด่วนที่สุด ที่ นร 1008.1/ว 30 ลงวันที่่ 26 ธันวาคม 2554

สิ่งที่ส่งมาด้วย    หลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญ


อื่นๆ -  

ตามหนังสือที่อ้างถึง 1 - 4 ก.พ. ได้กําหนดหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญโดยกําหนดอัตราเงินเดือนแบบช่วงตามคุณวุฒิที่ ก.พ. รับรอง รวมทั้งกําหนดอัตราเงินเดือนสําหรับผู้ที่ได้รับการบรรจุและแต่งตั้งเป็นข้าราชการพลเรือนสามัญ ก่อนวันที่ 1 ตุลาคม 2553 มาเพื่อทราบและถือปฏิบัติ ความแจ้งแล้ว นั้น

บัดนี้ คณะรัฐมนตรีได้มีมติอนุมัติให้ใช้จ่ายงบประมาณสําหรับการปรับเงินเดือนแรกบรรจุตามคุณวุฒิการศึกษาและการปรับเงินเดือนชดเชยให้ข้าราชการและเจ้าหน้าที่ของรัฐ โดยให้ส่วนราชการใช้จากเงินเหลือจ่ายของส่วนราชการก่อน หากไม่พอให้ใช้จ่ายจากงบกลาง งบประมาณรายจ่ายประจําปี พ.ศ. 2555 ก.พ. จึงมีมติให้ยกเลิกหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งเป็นข้าราชการพลเรือนสามัญใหม่ โดยปรับอัตราเงินเดือนให้สูงขึ้น รวมทั้งกําหนดอัตราเงินเดือนสําหรับผู้ที่ได้รับการบรรจุและแต่งตั้งเป็นข้าราชการพลเรือนสามัญก่อนวันที่ 1 มกราคม 2555 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - โครงการปรับระบบค่าตอบแทนฯ

โทร. 0 2547 1363, 0 2547 1379

โทรสาร 0 2547 1362
ที่ นร 1008/ว 4                                                                    

สํานักงาน ก.พ.

ถนนพิษณุโลก กทม. 10300

30 มีนาคม 2555

 

เรื่อง     แนวทางการพิจารณากําหนดตําแหน่งหัวหน้าส่วนราชการที่ต่ํากว่าระดับกรม ในภารกิจด้านสนับสนุนเป็นตําแหน่งประเภทอํานวยการ ระดับสูง 

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552

สิ่งที่ส่งมาด้วย    การกําหนดตําแหน่งหัวหน้าส่วนราชการที่ต่ํากว่าระดับกรม ในภารกิจงานด้านสนับสนุนเป็นตําแหน่งประเภทอํานวยการ ระดับสูง


อื่นๆ -           ตามหนังสือที่อ้างถึง แจ้งมติ ก.พ. กําหนดหลักเกณฑ์และเงื่อนไขการกําหนดตําแหน่งประเภทบริหาร ประเภทอํานวยการ ประเภทวิชาการ และประเภททั่วไป ตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 โดยให้ อ.ก.พ. กระทรวง พิจารณากําหนดตําแหน่งตามหลักเกณฑ์และเงื่อนไขการกําหนดตําแหน่งที่ ก.พ. กําหนดมาเพื่อทราบและถือปฏิบัติความละเอียดแจ้งแล้ว นั้น

          เพื่อให้การกําหนดตําแหน่งหัวหน้าส่วนราชการที่ต่ํากว่าระดับกรม ในภารกิจงานด้านสนับสนุนมีความเหมาะสมและเป็นมาตรฐานเดียวกัน ก.พ. จึงกําหนดแนวทางการพิจารณาในเบื้องต้นของคณะกรรมการการกําหนดตําแหน่งระดับสูงของกระทรวงเพื่อใช้ประกอบการพิจารณา ดังนี้

          การพิจารณารายละเอียดการกําหนดตําแหน่งผู้อํานวยการสํานักบริหารกลาง ตําแหน่งผู้อํานวยการกองกลาง ตําแหน่งผู้อํานวยการสํานักงานเลขาธิการ ตําแหน่งผู้อํานวยการสํานักอํานวยการ ตําแหน่งเลขานุการกรม หรือตําแหน่งที่เรียกชื่ออย่างอื่น ที่รับผิดชอบภารกิจในลักษณะเดียวกัน จากตําแหน่งประเภทอํานวยการ ระดับต้น เป็นตําแหน่งประเภทอํานวยการ ระดับสูง ก่อนการประเมินคุณภาพงานของตําแหน่งตามหลักเกณฑ์การประเมินค่างาน ที่ ก.พ. กําหนด ส่วนราชการที่ขอกําหนดตําแหน่งดังกล่าวต้องมีการดําเนินภารกิจอย่างน้อย 6 ด้าน จากภารกิจ 11 ด้าน ตามสิ่งที่ส่งมาด้วย

          ในกรณีส่วนราชการที่ได้กําหนดตําแหน่งนี้เป็นตําแหน่งประเภทอํานวยการ ระดับสูง ไปแล้ว ต่อมามีการเปลี่ยนแปลงโครงสร้างหรือหน้าที่ความรับผิดชอบไปจากเดิม สํานักงาน ก.พ. จะได้วางระบบการตรวจสอบ แจ้งให้ อ.ก.พ. กระทรวงพิจารณาปรับปรุงการกําหนดตําแหน่งให้เหมาะสมต่อไป

          จึงเรียนมาเพื่อโปรดทราบและถือปฏิบัติ ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1956

โทรสาร 0 2547 1437
ที่ นร 1008/ว 5                                                                    

สํานักงาน ก.พ. 

ถนนพิษณุโลก กทม. 10300

17 พฤษภาคม 2555

 

เรื่อง     การเพิ่มคุณสมบัติเฉพาะสําหรับตําแหน่งประเภททั่วไป

เรียน    (เวียนกระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1008/ว 10 ลงวันที่ 11 ธันวาคม 2551

             2. หนังสือสํานักงาน ก.พ. ที่ นร 1008/ว 19 ลงวันที่ 21 สิงหาคม 2552

สิ่งที่ส่งมาด้วย    1. บัญชีรายชื่อสายงาน ชื่อตําแหน่ง และระดับตําแหน่งประเภททั่วไป

             2. คุณสมบัติเฉพาะสําหรับตําแหน่งประเภททั่วไปที่กําหนดเพิ่ม


อื่นๆ -           ตามที่ ก.พ.ได้จัดทํามาตรฐานกําหนดตําแหน่งตามมาตรา 48 แห่งพระราชบัญญัติระเบียบข้าราชการพลเรือน พ.ศ. 2551 แจ้งให้ส่วนราชการทราบและถือปฏิบัติตามหนังสือที่อ้างถึง 1 และต่อมา ก.พ. มีมติให้เพิ่มคุณวุฒิอนุปริญญาเป็นคุณสมบัติเฉพาะสําหรับตําแหน่งประเภททั่วไป ระดับปฏิบัติงาน ตามหนังสือที่อ้างถึง 2 ความแจ้งแล้ว นั้น

          เพื่อให้ส่วนราชการสามารถย้ายสับเปลี่ยนหมุนเวียนผู้ดํารงตําแหน่งประเภททั่วไปในระดับเดียวกันตามสิ่งที่ส่งมาด้วย 1 ได้ ก.พ. จึงมีมติให้เพิ่มคุณสมบัติเฉพาะสําหรับตําแหน่งในมาตรฐานกําหนดตําแหน่งประเภททั่วไป ตามสิ่งที่ส่งมาด้วย 2 โดยให้มีผลใช้บังคับตั้งแต่วันที่ 11 ธันวาคม 2551 เป็นต้นไป

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.

 


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1000 ต่อ 8111, 0 2547 1962

โทรสาร 0 2547 1439
ที่ นร 1018/ว 7                                                                    

สํานักงาน ก.พ.

ถนนพิษณุโลก กทม. 10300

21 มิถุนายน 2555

 

เรื่อง     รายงานการให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศ 

เรียน    (กระทรวง กรม และจังหวัด)

อ้างถึง   ระเบียบสํานักนายกรัฐมนตรีว่าด้วยการให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศ พ.ศ. 2549

สิ่งที่ส่งมาด้วย    แบบรายงานสรุปการดําเนินการเกี่ยวกับการใช้ข้าราชการพลเรือนสามัญไปศึกษา ฝึกอบรม ปฏิบัติการวิจัย และดูงาน ณ ต่างประเทศ จํานวน 1 แผ่น


อื่นๆ -           ตามระเบียบสํานักนายกรัฐมนตรีว่าด้วยการให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศ พ.ศ. 2549 ข้อ 12 กําหนดให้ส่วนราชการเจ้าสังกัดรายงานให้ ก.พ. หรือผู้ที่ ก.พ. มอบหมายทราบภายในสิบห้าวันนับแต่วันที่ผู้มีอํานาจอนุมัติสั่งอนุมัติให้ข้าราชการไปศึกษา ฝึกอบรม ณ ต่างประเทศ ด้วยทุนประเภท 1 (ก) หรือทุนประเภท 1 (ค) และการให้อยู่ศึกษาหรือฝึกอบรมต่อด้วยทุนเดิม พร้อมทั้งแจ้งวันกําหนดเดินทางและส่งเอกสารหลักฐานอื่น ๆ ให้ทราบด้วย ความแจ้งแล้ว นั้น

          สํานักงาน ก.พ. พิจารณาเห็นว่า แนวทางปฏิบัติตามระเบียบข้างต้น เมื่อสํานักงาน ก.พ. ได้รับรายงานดังกล่าวก็จะดําเนินการจัดส่งไปยังสํานักงานผู้ดูแลนักเรียนใน 5 ประเทศ คือ สหรัฐอเมริกา อังกฤษ ฝรั่งเศส ออสเตรเลีย และญี่ปุ่น ส่วนประเทศที่ไม่มีสํานักงานผู้ดูแลนักเรียน สํานักงาน ก.พ. จะส่งต่อไปยงกระทรวงการต่างประเทศ เพื่อจัดส่งให้หน่วยงานภายใต้กํากับของกระทรวงการต่างประเทศดําเนินการต่อไป ทําให้เกิดการทํางานที่ซ้ําซ้อนและใช้เวลาในการส่งเอกสารนานขึ้นโดยไม่จําเป็น ดังนั้น เพื่อให้เหมาะสมกับสภาพการณ์ปัจจุบัน ซึ่งสํานักงาน ก.พ. ได้ปรับบทบาทและลดภารกิจลงโดยเน้นการดูแลจัดการศึกษานักเรียนทุนรัฐบาลเป็นหลัก สํานักงาน ก.พ. จึงขอซักซ้อมความเข้าใจขั้นตอนการรายงานการให้ข้าราชการลาศึกษา ฝึกอบรม ปฏิบัติการวิจัย และดูงาน ณ ต่างประเทศ ดังนี้

          1. เมื่อส่วนราชการต้นสังกัดได้อนุมัติให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศแล้ว ให้แจ้งสํานักงาน ก.พ. หรือสํานักงานผู้ดูแลนักเรียนใน 5 ประเทศข้างต้นเพื่อทราบ

          2. สําหรับประเทศอื่น ๆ ให้ส่วนราชการต้นสังกัดมีหนังสือแจ้งโดยตรงไปยังกองคุ้มครองและดูแลผลประโยชน์คนไทยในต่างประเทศ กรมการกงสุล ถนนแจ้งวัฒนะ กระทรวงการต่างประเทศ โดยไม่ต้องแจ้งให้สํานักงาน ก.พ. ทราบอีก

          3. ให้ส่วนราชการต้นสังกัดแจ้งสถิติข้อมูลการลาศึกษา ฝึกอบรม ปฏิบัติการวิจัย และดูงาน ณ ต่างประเทศ ตามระเบียบขั้นต้นไปยังสํานักงาน ก.พ. 6 เดือนต่อครั้ง (สิ้นเดือนมีนาคมและเดือนกันยายน) เพื่อเป็นข้อมูลสถิติภาพรวมของการพัฒนากําลังคนภาครัฐ โดยสํานักงาน ก.พ. จะได้นําตารางสถิตินี้เผยแพร่ในเว็บไซต์ของสํานักงาน ก.พ. (ดาวน์โหลดแบบฟอร์มได้ที่ www.ocsc.go.th > การศึกษาต่อต่างประเทศ > แแบบฟอร์ม > 2. แบบฟอร์มต่าง ๆ สําหรับข้าราชการเพื่อประกอบการดําเนินการต่าง ๆ ดังนี้ > แบบรายงานสรุปการดําเนินการเกี่ยวกับการให้ข้าราชการพลเรือนสามัญไปศึกษาเพิ่มเติม ฝึกอบรมฯ ณ ต่างประเทศ) ปรากฏตามสิ่งที่ส่งมาด้วย

          จึงเรียนมาเพื่อโปรดทราบ และถือปฏิบัติตั้งแต่วันที่ 1 กรกฎาคม 2555 เป็นต้นไป ทั้งนี้ ได้แจ้งเวียนให้กระทรวง กรม จังหวัด และหน่วยงานที่เกี่ยวข้องทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - ศูนย์จัดการศึกษาในต่างประเทศและบริหารความรู้

โทร. 0 2281 9453, 0 2280 3333 ต่อ 2130

โทรสาร 0 2628 6202, 0 2280 3334
ที่ นร 1001/ว 6                                                             

สํานักงาน ก.พ.

ถนนติวานนท์ จังหวัดนนทบุรี 11000

2 เมษายน 2556

 

เรื่อง     ข้าราชการซึ่งอยู่ระหว่างรับราชการชดใช้ทุนรัฐบาล (ก.พ.) ลาไปปฏิบัติงานในองค์การระหว่างประเทศ

เรียน    (เวียนกระทรวง กรม และจังหวัด)


อื่นๆ -           ด้วยส่วนราชการบางแห่งได้หารือแนวทางปฏิบัติเกี่ยวกับข้าราชการซึ่งอยู่ระหว่างรับราชการชดใช้ทุนรัฐบาล (ก.พ.) ลาไปปฏิบัติงานในองค์การระหว่างประเทศหรือปฏิบัติงานใด ๆ โดยให้นับเวลาระหว่างนั้นเหมือนเต็มเวลาราชการ ว่า หากข้าราชการดังกล่าวไม่ได้ยื่นเรื่องขอบรรจุกลับเข้ารับราชการภายในระยะเวลาที่กําหนดและลาออกจากราชการ ต่อมาภายหลังได้บรรจุกลับเข้ารับราชการ จะขอผ่อนผันให้นับเวลาที่บรรจุกลับเข้ารับราชการเป็นเวลารับราชการชดใช้ทุนได้หรือไม่ อย่างไร

          ก.พ. พิจารณาแล้ว มีมติดังนี้

                    1. ก.พ. จะพิจารณาผ่อนผันให้นับเวลาที่บรรจุกลับเข้ารับราชการเป็นเวลาชดใช้ทุนรัฐบาล (ก.พ.) ได้ ในกรณีดังต่อไปนี้

                              1.1 ผู้ขอกลับเข้ารับราชการต้องเป็นกรณีที่ได้ลาออกจากราชการในขณะที่ยังรับราชการชดใช้ทุนไม่ครบกําหนดตามสัญญา แต่ได้กลับมารับราชการชดใช้ทุนแล้วไม่น้อยกว่าระยะเวลาที่ไปศึกษาวิชาในต่างประเทศด้วยทุนรัฐบาล (ก.พ.)

                              1.2 กรณีผู้รับทุนมิได้ลาออกจากราชการ โดยเป็นการลาไปปฏิบัติงานในองค์การระหว่างประเทศ ซึ่งให้นับเวลาระหว่างนั้นเหมือนเต็มเวลาราชการ มีกําหนดเวลาไม่เกินหนึ่งปี ให้นับเวลาดังกล่าวเป็นเวลาชดใช้ทุนรัฐบาล (ก.พ.) ได้

                    2. ให้ส่วนราชการกํากับดูแลการปฏิบัติราชการชดใช้ทุนของนักเรียนทุนรัฐบาล (ก.พ.) ให้เกิดประโยชน์ต่องานของภาครัฐโดยรวม และให้แจ้งผู้รับทุนรัฐบาล (ก.พ.) ทราบล่วงหน้าถึงภาระข้อผูกพันกับทางราชการเกี่ยวกับการปฏิบัติราชการชดใช้ทุนตามสัญญาที่ทําไว้กับทางราชการก่อนการลาออกจากราชการ เพื่อเป็นข้อมูลประกอบการตัดสินใจของข้าราชการและผู้บังคับบัญชาในการพิจารณาอนุญาตให้ข้าราชการลาออกราชการ

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักกฎหมาย

โทร. 0 2547 1621

โทรสาร 0 2547 1571
ที่ นร 1008/ว 8                                                                    

สํานักงาน ก.พ.

47/111 หมู่ 4 ถนนติวานนท์

จังหวัดนนทบุรี 11000

4 กรกฎาคม 2555

 

เรื่อง     หลักเกณฑ์และเงื่อนไขการกําหนดตําแหน่งผู้ช่วยปลัดกระทรวง

เรียน    (เวียนกระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1008/ว 14 ลงวันที่ 17 มิถุนายน 2554

             2. หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552

สิ่งที่ส่งมาด้วย    1. หลักเกณฑ์และเงื่อนไขการกําหนดตําแหน่งผู้ช่วยปลัดกระทรวง

            2. มาตรฐานกําหนดตําแหน่งสายงานบริหาร ระดับต้น ฉบับแก้ไขเพิ่มเติมครั้งที่ 3


อื่นๆ -           ตามหนังสือที่อ้างถึง 1 แจ้งมติ ก.พ. กําหนดหลักเกณฑ์และเงื่อนไขการกําหนดตําแหน่งประเภทบริหาร ระดับต้น ตําแหน่งผู้ช่วยหัวหน้าส่วนราชการตามมาตรา 13 มาตรา 14 มาตรา 16 และมาตรา 36 แห่งพระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม และตามมาตรา 23 และมาตรา 30 แห่งพระราชบัญญัติระเบียบบริหารราชการกระทรวงศึกษาธิการ พ.ศ. 2546 มาเพื่อทราบและถือปฏิบัติ ความแจ้งแล้ว นั้น

          บัดนี้ ก.พ. ได้พิจารณาเห็นว่า เพื่อให้ตําแหน่งปลัดกระทรวงในฐานะหัวหน้าส่วนราชการระดับกระทรวงที่มีการจัดกลุ่มภารกิจหรือกระทรวงที่ไม่มีการจัดกลุ่มภารกิจ ตามที่บัญญัติไว้ในมาตรา 21 แห่งพระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม สามารถบริหารราชการประจําในกระทรวงให้เป็นไปอย่างมีประสิทธิภาพและเกิดผลสัมฤทธิ์ต่อภารกิจของรัฐ อาศัยอํานาจตามความในมาตรา 8 (6) แห่งพระราชบัญญัติระเบียบข้าราชการพลเรือน พ.ศ. 2551 ก.พ. โดยได้รับความเห็นชอบจากคณะรัฐมนตรีจึงกําหนดให้มีตําแหน่งผู้ช่วยปลัดกระทรวงเป็นตําแหน่งประเภทบริหาร ระดับต้น เพื่อทําหน้าที่ช่วยปฏิบัติราชการขึ้นตรงกับปลัดกระทรวง ตามมาตรา 45 (1) และมาตรา 46 และอาศัยอํานาจตามมาตรา 47 และมาตรา 48 กําหนดหลักเกณฑ์และเงื่อนไขการกําหนดตําแหน่งผู้ช่วยปลัดกระทรวง ตําแหน่งประเภทบริหาร ระดับต้น เพิ่มเติม ตามหนังสือที่อ้างถึง 2 โดยให้ อ.ก.พ. กระทรวง ดําเนินการกําหนดให้มีตําแหน่งดังกล่าวได้ ตามหลักเกณฑ์และวิธีการที่ ก.พ. กําหนด ตามสิ่งที่ส่งมาด้วย 1 ทั้งนี้ ก.พ. ได้ปรับปรุงมาตรฐานกําหนดตําแหน่งสายงานบริหาร ระดับต้น ให้ครอบคลุมตําแหน่งผู้ช่วยปลัดกระทรวงตามสิ่งที่ส่งมาด้วย 2 แล้ว

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางสุชาดา รังสินันท์)

รองเลขาธิการ ก.พ. รักษาราชการแทน

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1811

โทรสาร 0 2547 1439
ที่ นร 1008/ว 9                                                           

สํานักงาน ก.พ.

ถนนติวานนท์ จังหวัดนนทบุรี 11000

17 กรกฎาคม 2555

 

เรื่อง     หลักเกณฑ์และเงื่อนไขการกําหนดตําแหน่ง

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552


อื่นๆ -           ตามหนังสือที่อ้างถึง แจ้งมติ ก.พ. กําหนดหลักเกณฑ์และเงื่อนไขการกําหนดตําแหน่งประเภทบริหาร ประเภทอํานวยการ และประเภททั่วไป ตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อถือปฏิบัติ ความแจ้งแล้ว นั้น

          บัดนี้ ก.พ. พิจารณาเห็นว่า เพื่อให้การกําหนดตําแหน่งของ อ.ก.พ. กระทรวงมีความเหมาะสมและคล่องตัวยิ่งขึ้น ก.พ. จึงมีมติให้ปรับปรุงหลักเกณฑ์และเงื่อนไขการกําหนดตําแหน่ง โดยให้ยกเลิกความเดิมของข้อ 8 ในสิ่งที่ส่งมาด้วยของหนังสือที่อ้างถึง และให้ใช้ความดังต่อไปนี้แทน

          "8. การกําหนดตําแหน่งให้มีผลไม่ก่อนวันที่่ อ.ก.พ. กระทรวงมีมติ เว้นแต่เป็นกรณีที่มีเหตุผลความจําเป็นเพื่อแก้ไขปัญหาที่เกิดขึ้นจากการดําเนินการในช่วงเปลี่ยนผ่านระหว่างพระราชบัญญัติระเบียบข้าราชการพลเรือน พ.ศ. 2535 กับพระราชบัญญัติระเบียบข้าราชการพลเรือน พ.ศ. 2551 หรือเพื่อประโยชน์ในการบริหารราชการแผ่นดินตามมติคณะรัฐมนตรี อ.ก.พ. กระทรวงจะกําหนดตําแหน่งให้มีผลย้อนหลังในวันก่อนวันที่ อ.ก.พ. กระทรวงมีมติได้ เมื่อได้รับความเห็นชอบจาก ก.พ. เป็นรายกรณี แต่ทั้งนี้ให้ย้อนหลังได้ไม่ก่อนวันที่ 11 ธันวาคม 2551

          การกําหนดตําแหน่งตามกฎกระทรวงแบ่งส่วนราชการใหม่ ให้มีผลไม่ก่อนวันที่กฎกระทรวงแบ่งส่วนราชการมีผลใช้บังคับ"

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1000 ต่อ 6653

โทรสาร 0 2547 1394